DOI: 10.14457/tu.the.2023.1133
title: คุณภาพชีวิตในการทำงาน ความสุขในการทำงานและความผูกพันของข้าราชการกรมการจัดหางาน กระทรวงแรงงาน

description: การค้นคว้าอิสระนี้มีวัตถุประสงค์ในการศึกษาระดับคุณภาพชีวิตในการทำงาน ความสุขในการทำงาน และความผูกพันของข้าราชการกรมการจัดหางาน กระทรวงแรงงาน โดยมีวัตถุประสงค์เพื่อศึกษาระดับคุณภาพชีวิตในการทำงาน ความสุขในการทำงานและความผูกพันของข้าราชการกรมการจัดหางานฯ และปัจจัยด้านคุณภาพชีวิตในการทำงาน ความสุขในการทำงาน ที่ส่งผลต่อความผูกพันของข้าราชการกรมการจัดหางาน กระทรวงแรงงาน โดยผู้วิจัยได้ใช้เครื่องมือแบบสอบถาม (Questionnaire) เก็บข้อมูลกลุ่มตัวอย่างซึ่งเป็นข้าราชการกรมการจัดหางาน ในส่วนกลาง จำนวน 250 คน โดยสถิติที่ใช้ในการวิเคราะห์ข้อมูล ได้แก่ ความถี่ คะแนนเฉลี่ย ส่วนเบี่ยงเบนมาตรฐาน การวิเคราะห์สัมประสิทธิ์สหสัมพันธ์ การวิเคราะห์ความแปรปรวน และการวิเคราะห์ถดถอยพหุคูณ ผลการศึกษาพบว่าผู้ตอบแบบสอบถามในครั้งนี้ ส่วนใหญ่เป็นเพศหญิง ร้อยละ 70.8 อายุเฉลี่ยของผู้ตอบแบบสอบถาม คือ 41.78 ปี มีระดับการศึกษาในระดับปริญญาตรี อยู่ในระดับชำนาญการและชำนาญการพิเศษ ส่วนใหญ่มีระยะเวลาการทำงาน 15 ปีขึ้นไป การวิเคราะห์ระดับคุณภาพชีวิตในการทำงานของข้าราชการกรมการจัดหางานกระทรวงแรงงาน พบว่า ระดับคุณภาพชีวิตในการทำงานโดยรวมอยู่ในระดับมาก โดยตัวแปรคุณภาพชีวิตด้านความต้องการเติบโตก้าวหน้า (Growth Needs) มีค่าเฉลี่ยสูงที่สุดการวิเคราะห์ระดับความสุขในการทำงาน ของข้าราชการกรมการจัดหางาน กระทรวงแรงงาน พบว่า ระดับความสุขในการทำงาน ของข้าราชการกรมการจัดหางาน กระทรวงแรงงาน โดยรวมอยู่ในระดับมาก โดยตัวแปรความสุขในการทำงานด้านความสำเร็จในงาน (Work Achievement) มีค่าเฉลี่ยสูงที่สุดการวิเคราะห์ระดับความผูกพันของข้าราชการกรมการจัดหางาน กระทรวงแรงงาน พบว่า โดยภาพรวมอยู่ในระดับมาก โดยตัวแปรด้านความผูกพันของบุคลากรด้านความมุ่งมั่น ทุ่มเทเพื่อทำงานสนับสนุนองค์การให้บรรลุตามเป้าหมาย (Strive) มีค่าเฉลี่ยสูงที่สุดผลการทดสอบความสัมพันธ์ระหว่างคุณภาพชีวิตในการทำงานกับความผูกพันของข้าราชการกรมการจัดหางาน กระทรวงแรงงาน พบว่า คุณภาพชีวิตในการทำงานกับความผูกพันของข้าราชการกรมการจัดหางาน กระทรวงแรงงานโดยรวม มีความสัมพันธ์กันในทางบวก เมื่อแยกเป็นรายด้านพบว่า คุณภาพชีวิตด้านความต้องการเติบโตก้าวหน้า (Growth Needs) มีขนาดของความสัมพันธ์สูงที่สุด ตามด้วยคุณภาพชีวิตด้นความต้องการดำรงอยู่ (Existence Needs) และคุณภาพชีวิตด้านความต้องการมีสัมพันธภาพกับผู้อื่น (Related Needs) ผลการทดสอบความสัมพันธ์ระหว่างความสุขในการทำงานกับความผูกพันของข้าราชการกรมการจัดหางาน กระทรวงแรงงาน พบว่า ความสุขในการทำงานกับความผูกพันของข้าราชการกรมการจัดหางาน กระทรวงแรงงาน โดยรวมมีความสัมพันธ์กันในทางบวก เมื่อแยกเป็นรายด้านพบว่า ด้านความรักในงาน (Love of the Work) มีความสัมพันธ์สูงที่สุด ตามด้วยด้านความสำเร็จในงาน (Work achievement) ด้านการเป็นที่ยอมรับ (Recognition) และด้านการติดต่อสัมพันธ์ (Connection) ผลการวิเคราะห์ถดถอยพหุคูณพบว่าตัวแปรอิสระทั้งหมด ได้แก่ คุณภาพชีวิตด้านความต้องการดำรงอยู่ (Existence Needs) คุณภาพชีวิตด้านความต้องการมีสัมพันธภาพกับผู้อื่น (Related Needs) คุณภาพชีวิตด้านความต้องการเติบโตก้าวหน้า (Growth Needs) ความสุขในการทำงานด้านการติดต่อสัมพันธ์ (Connection) ความสุขในการทำงานด้านความรักในงาน (Love of the Work) ความสุขในการทำงานด้านความสำเร็จในการทำงาน (Work Achievement) ความสุขในการทำงานด้านการยอมรับ (Recognition) สามารถร่วมกันทำนายความผูกพันของข้าราชการกรมการจัดหางาน กระทรวงแรงงาน ได้ (R2 = 0.758 p&lt;.01) โดยเมื่อแยกเป็นรายได้คุณภาพชีวิตด้านความต้องการเติบโตก้าวหน้า (β = .318 p&lt;.05) ความสุขในการทำงานด้านความรักในงาน (β = .470 p&lt;.05) ความสุขในการทำงานด้านความสำเร็จในงาน (β = .258 p&lt;.05) สามารถทำนายความผูกพันของบุคลากรกรมการจัดหางานได้อย่างมีนัยสำคัญทางสถิติ